Bodø Jazz Open

Bodø Jazz Open er en jazzfestival, som blir arrangert i slutten av januar hvert år. Målet med festivalen er å føre sammen lokal, nasjonal og internasjonale utøvere for samarbeid, jam sessions og workshops. Ved dette så er det også relevant for barn og ungdom. Hvert år kommer det mellom 2-3000 festivaldeltakere, og grunnen til at festivalen er lagt i januar er for å skape mer liv i Bodø om vinteren. Bodø Jazz Open tar jazzen med i utelivet i Bodø, og arrangerer konserter på blant annet Topp 13, Dama di, Paviljongen, Sinus, Bodø Kulturhus, Sydøst osv. 
Ved en undersøkelse publisert fra 01.10.13 - 29.10.13, viste det seg å være veldig varierte aldersgrupper, og at det ikke bare er jazzinteresserte som drar på Bodø Jazz Open.


== Historie ==
Arbeidstittelen til Bodø Jazz Open var først Bodø Int. jazzfestival, deretter Bodø Jazzfest, og på høsten 2010 kom forslaget om Bodø Jazz Open. Navnet er dekkende da festivalen arrangeres i Bodø, og det er en jazzfestival som er åpen for alle rytmiske sjangre og uttrykk. Bodø Jazz Open ble stiftet 15.11.2010 av Jan Gunnar Hoff, Tore Johansen og Erik Johansen. 
I 1921 ble det første jazzbandet i Bodø etablert, og kalte seg Bodø Jazz Band, med 15 medlemmer. Bodø Jazz Open ble første gang arrangert i januar 2011, og var en markering av 90 år med jazz i Bodø. Siden byen har en lang tradisjon med jazz, ble det med tiden naturlig å etablere en jazzfestival her. I Bodø er sentrum lite og sentralt, med barer, hotell, flyplass og hurtigrute lett tilgjengelig. Dette gjør Bodø til et ideelt sted for en jazzfestival.


== Arrangementer ==
Antall arrangementer under festivalen økte fra 25 i 2011 til 33 i 2012. Målet for 2013 var ikke å øke antall arrangementer, men å befeste og kvalitetssikre festivalen. I tillegg til kveldskonserter arrangerer Bodø Jazz Open også såkalt "Etter Jobb Jazz". Det går ut på at musikere stiller opp på forskjellige kafeer, og holder gratiskonserter for kafébesøkende og andre som kommer for å høre. På denne tiden kan man nyte en tur i Bodøs gater, med jazzmusikk i bakgrunnen, og kanskje gå innom en kafé for å oppleve et annerledes kafébesøk.


== Samarbeidspartnere ==
Bodø Jazz Open er i samarbeid med blant annet:

DA Bodø
Nopa
Sparebank 1 Nord-Norge
Sparebankens gavefond
Jakhelln
Nordland fylke
Bodø kommune
Avisa Nordland
Radisson Blu
Ad Lib Jazzklubb
Galleri Bodøgaard
Nymo Bil
Norsk kulturråd
mpDesign
Lydteamet AS


== Grupper og artister ==


=== 2014 (22.-26. januar) ===
Terje Rypdal og  Palle Mikkelborg m/Bodø Big Band
Frode Alnæs Trio
LAVA
Petter Wettre og  Jason Rebello
Steve Gadd


=== 2013 (23.-27. januar) ===
Mike Stern/ Jan Gunnar Hoff Quartet
Pushwagon
Oslo Strykekvartett
Arild Andersen m/Bodø Rythm Group og Bodø Big Band
Eivind Aarset
Oh!
Jazzkamikaze
Tore Johansen
Sommerfuglfisk
Hanne Boel
Hanne Hukkelberg
Mambo Compañeros
Lisa Dillan/ Rolf Lennart Stensø Duo


=== 2012 (25.-28. januar) ===
Larry Carlton Quartet
Marengue ft. Marilyn Mazur
Bodø Big Band
Marit Sandvik
Joddski
Hennig Gravrok Band
Anders Jormin
Jan Gunnar Hoff
Arve Henriksen
Tom Waits Tribute
Audun Kleive
120 days
Tore Johansen
Your Headlights Are On
Barnejazz med Espen Ruud og Nils Jansen
Jaga Jazzist
Gabriel
Kjell Nordeng


=== 2011( 26.-29. januar) ===
Misvær Ska Forening
Hunting the light
Bugge Wesseltoft
FOCUS
Acuna/Hoff/Mathisen
Torun Eriksen m/Bodø Big Band
Ole Hamre
Slettens Merengue og Salsa-Prosjekt ft. Alex Acuna


== Eksterne lenker ==
Bodø Jazz Open
Program 2013
Program 2012
Program 2011
Jazzinorge.no
Avisa Nordland
BJO Rapport 2012
Bodø Jazz Open - Kun for jazzintresserte?